Med seieren i Melodi Grand Prix ble «Spirit in the Sky» Norges bidrag til Eurovision Song Contest 2019 i Tel Aviv i Israel. I januar 2019 ble Norge trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Norge hadde startnummer 15. I avstemningen ble «Spirit in the Sky» blant de ti beste i semifinalen, og kvalifiserte seg dermed til finalen lørdag 18. mai. I finalen hadde sangen også startnummer 15.